Skoda sænker prisen på Enyaq

Takket være et større prisfald hos Skoda, starter den store og rummelige SUV, Enyaq, nu fra 349.995 kroner. Her får man i Enyaq 60 Premium en rækkevidde på 395 kilometer, 179 hestekræfter og en stor udstyrspakke. Pakken inkluderer bla. adaptiv fartpilot, LED Matrix-forlygter med fjernlysassistent, klimaanlæg med 3-zoner, nøglefri betjening, trådløs opladning, elektrisk justerbart førersæde med memory, el-bagklap og metallak m.m.

Længere rækkevidde og flere kræfter fra 379.995 kroner

Ønsker man en Enyaq med længere rækkevidde og flere hestekræfter, er Skoda nu klar med en 85 Premium-variant. Udgaven her har det store batteri på 77 kWh, der giver en rækkevidde på op til 557 kilometer. Motoren har ligeledes også mere overskud, med 286 hk ombord. Premium-modellen starter fra 379.995 kroner, hvilket markerer et prisfald på 41.000 kroner. Udstyret er mere eller mindre det samme som 60 Premium-varianten, dog med lidt hurtigere lynladning på op til 135 kW, kontra 120 kW.

Enyaq 85 Premium minder derfor meget om den nye ID.4 Style-variant, der også starter fra 379.995 kroner.

Læs mere om dette her: VW sænker priserne på ID.-elbilerne

Enyaq RS er blevet over 100.000 kr. billigere

Priserne for Enyaq Coupé-modellen er også faldet i pris, men her skal man lægge 15.000 kroner ekstra, sammenlignet med standardmodellen. Enyaq kan desuden også fås med firhjulstræk og 286 hk (85x Premium), som starter fra 399.995 kr.

Det helt klart største prisfald er dog med Enyaq RS med 340 hk. RS-modellen er nemlig faldet fra 529.995 kr. og helt ned til 424.995 kroner, hvilket er lige godt 100.000 kr. til forskel.

Se priser og udstyr for alle Enyaq-modellerne her.

Skoda sænker prisen på Enyaq